Vasilije Micičs
Vasilije Micičs (serbu: Vasilije Micić; dzimis 1994. gada 13. janvārī Kralevā) ir serbu basketbolists, spēlē saspēles vadītāja pozīcijā, Serbijas basketbola izlases dalībnieks. 2024. gadā pārstāv Nacionālās basketbola asociācijas (NBA) klubu Šarlotas "Hornets". Pirms nonākšanas NBA, aizvadījis spožu karjeru Eirolīgā, divreiz kļūstot par tās čempionu, kā arī sezonas un Final Four labāko spēlētāju. V. Miciča māsa Nina Miciča ir snovbordiste, pārstāvējusi Serbiju ziemas olimpiskajās spēlēs.